Genre: Promotion

Izdelek tedna - 55 krat Karavanke <p/> V tednu od 3. do 10. januarja 2013 smo za vas pripravili naslednji Izdelek tedna: izbirni vodnik 55 krat Karavanke. V času tega tedna lahko vodnik kupite s 25-odstotnim popustom. <p/> Karavanke so po rangu tretje slovensko gorovje, za Julijci in Grintovci - če gledamo na višino in »alpinistično ponudbo«. Po dolžini so prve: njihova slemena z najvišjim vrhom Stolom, 2236 m, se vlečejo 120 km daleč od Trbiža do Slovenj Gradca. Vodnik 55 krat Karavanke je izbirni vodnik, privošči si 55 hlastnih ciljev. Razdeljen je na tematske sklope, in sicer so to: izleti, nezahtevni vrhovi, turni smuki, zavarovane poti, zasneženi žlebovi, brezpotje z lažjim plezanjem. Na 192 straneh vodnika najdemo 138 fotografij. Kako uporabljati ta vodnik? Edini primerni način je ta, da zadaj v abecednem kazalu poiščemo želeni cilj, tam bomo izvedeli stran, kjer je cilj podrobno opisan. Vzrok takšnemu načinu iskanja je razdelitev knjige na omenjene tematske sklope. <p/> Vabljeni seveda, da se sprehodite tudi skozi ostalo bogato ponudbo Planinske založbe PZS in poiščete zase ali prijatelje primeren planinski zemljevid, leposlovno knjigo, priročnik, najnovejši planinski vodniki itd.